text: একই জায়গায় এমপি নিক্সনের পক্ষে-বিপক্ষে মানববন্ধন কর্মসূচী: ১৪৪ ধারা জারি!
  আজ বৃহস্পতিবার, ২৯ অক্টোবর, ২০২০ || ১৪ কার্তিক ১৪২৭ বঙ্গাব্দ বৃহস্পতিবার, ০৬:৪৭ অপরাহ্ন
  এস এম,আবুল বাশার, ফরিদপুর: জেলার সদরপুরে একই জায়গায় এমপি নিক্সনের পক্ষে-বিপক্ষে মানববন্ধন কর্মসূচী দেয়ায় ১৪৪ ধারা জারি করা হয়েছে। পরিস্থিতি নিয়ন্ত্রণে থানা ও আশেপাশের এলাকায় অতিরিক্ত পুলিশ মোতায়েন করা হয়েছে, নেয়া হয়েছে বাড়তি নিরাপত্তা ব্যবস্থা।
  এর আগে নির্বাচনি আচরণবিধি লঙ্ঘন ও সরকারি কর্মকর্তাকে হুমকির অভিযোগে ফরিদপুর-৪ আসনের সংসদ সদস্য মুজিবুর রহমান চৌধুরী নিক্সনের অভিযোগে মামলা দায়ের করেছে নির্বাচন কমিশন।
  বৃহস্পতিবার (১৫ অক্টোবর) সকাল ১০টার দিকে ফরিদপুরের চরভদ্রাসন থানায় মামলাটি দায়ের করেন জেলা নির্বাচন কমিশনার নওয়াবুল ইসলাম।
  ১৪৪ ধারা জারির বিষয়টি সিএনএন বিডি ২৪.কমকে নিশ্চিত করেছেন উপজেলা নির্বাহী কর্মকর্তা পূরবী গোলদার। তিনি জানান, আজ শনিবার সকাল ৯টা হতে পরদিন রোববার সকাল ৯টা পর্যন্ত এ নিষেধাজ্ঞা বলবৎ থাকবে।
  সদরপুরের উপজেলা চেয়ারম্যান কাজী শফিকুর রহমান বলেন, সংসদ সদস্য নিক্সন চৌধুরীর বিরুদ্ধে চরম মিথ্যাচার ও মামলা দায়েরের প্রতিবাদে সদরপুর স্টেডিয়ামে স্থানীয় জনসাধারণের উদ্যোগে আজ শনিবার সকালে এক সমাবেশের আয়োজন করা হয়। আমরা শান্তিপূর্ণ সমাবেশ অনুষ্ঠানের সব প্রস্তুতি গ্রহণ করেছি।